'''Ober Ost''' er en forkortelse for ''Oberbefehlshaber der gesamten Deutschen Streitkräfte im Osten'', som er et tysk begreb der betyder "Øverstkommanderende for alle tyske styrker i øst" under [[1. verdenskrig]]. I praksis henviser det ikke kun til nævnte øverstbefalende, men også til hans militære personale og distriktet de kontrollerede – Ober Ost havde kommandoen over den østlige front. Efter [[Brest-Litovsk-freden]] kontrolleredes det som i dag udgør [[Litauen]], [[Letland]], [[Estland]], [[Hviderusland]] samt dele af [[Polen]]; alle tidligere territorier i det [[Russiske Kejserrige]]. Landet som kontrolleredes udgjorde omkring 108.808 [[Kvadratkilometer|km²]]. Ober Ost blev oprettet i 1914, og dens første leder var [[Paul von Hindenburg]], en [[Preussen|preussisk]] militærhelt. Da chefen for generalstaben [[Erich von Falkenhayn]] blev afskediget fra embedet i 1916, erstattede von Hindenburg ham, og [[Prins Leopold af Bayern]] fik kontrollen over Ober Ost.
Filosofi Historie Foreninger Organisationer